Berita RTM

Berita RTM (televisyen ini dikenali sebagai RTM News dan BES) ialah saluran televisyen percuma Malaysia yang dikendalikan oleh Radio Televisyen Malaysia (RTM). Moto utamanya ialah Yang Sahih di Berita RTM dan stesen ini majlis pelancaran rasmi sepenuhnya bermula umum secara nasional sebagai stesen televisyen terestrial kerajaan digital bersiaran percuma nasional selama 24 jam pertama di Malaysia yang dipancarkan dalam definisi tinggi (HD) pada 25 Jun 2020 memulakan siaran rasmi dengan rancangan Pelancaran Saluran Berita RTM mula tepat sejak sekitar jam 7:45 malam hingga 8:00 malam Waktu Piawai Malaysia dalam masa 15 minit sehingga pelancaran rasmi ini rancangan pertama yang disiarkan adalah Berita Perdana mula tepat sejak sekitar jam 8:00 malam hingga 9:00 malam Waktu Piawai Malaysia dalam masa 1 jam dan bersiaran menerusi MYTV saluran 123. Ia menyiarkan berita khusus merangkumi hal ehwal semasa dan bual bicara yang dipancarkan dalam definisi tinggi (HD). Majlis pelancaran Berita RTM telah rasmi majlis pelancaran oleh Menteri Komunikasi dan Multimedia Saifuddin Abdullah sebagai sebahagian daripada inisiatif Putrajaya untuk menentang apa yang disebut "berita palsu".

TV1, TV2, TV6, TV Okey, Berita RTM, Sukan RTM dan stesen radio dikawal oleh RTM yang mana siarannya berpusat di Angkasapuri, Kuala Lumpur.

Berita RTM kini bersiaran di MYTV saluran 123 dalam format HD (definisi tinggi).

Ini juga bagi melihatkan Malaysia juga mampu berdaya saing dalam produk berita seperti Berita Perbadanan Penyiaran British iaitu BBC News.

Pada mulanya, Saluran Berita RTM menggunakan nama panggilan Berita RTM hanya digunakan semasa dalam siaran di RTM.

Saluran ini disiarkan secara langsung pada perkhidmatan penstriman RTM, RTM Klik, MYTV Mana Mana dan di Youtube.

Kandungan rancangan
Berita RTM memberi fokus kepada berita dan rancangan berkaitan berita yang bersiaran 24 jam sehari meliputi 8 bahasa iaitu Melayu, Inggeris, Mandarin, Tamil, Bajau (Sabah), Dusun (Sabah), Kadazan (Sabah) dan Iban (Sarawak). Saluran itu menawarkan 25 slot berita setiap hari, 12 bicarawara seminggu, lima hari berita perniagaan dan dua program majalah seminggu yang menyumbang kepada pemerkayaan  minda masyarakat dengan pelbagai maklumat. Berita RTM juga membolehkan penonton menyaksikan siaran berita radio pelbagai bahasa selain siaran langsung dari konti-konti radio RTM di seluruh negara yang turut membicarakan isu-isu khusus berkaitan di peringkat negeri. Di samping itu, ia juga menampilkan rancangan Pastikan Sahih yang disiarkan pada jam 6.30 petang dari Isnin hingga Jumaat, sebuah rancangan yang didedikasikan untuk membanteras berita palsu tular. Pada 29 Oktober 2021, siaran Berita Wilayah di Berita RTM telah direhatkan sementara untuk memberi laluan kepada siaran langsung pembentangan bajet 2022 oleh Menteri Kewangan Tengku Zafrul Tengku Abdul Aziz.

Rancangan Tambahan

Bual bicara
 Diari Rawat atau lebih dikenali sebagai Bicara Diari Rawat (Tayangan serentak di TV1)
 Bicara Naratif (Tayangan serentak di TV1)
 Cuit Sikit Jangan Sentap (Tayangan serentak di TV1)
 Selamat Pagi Malaysia (Tayangan serentak di TV1)
 Lensa IPT (Tayangan serentak di TV1)
 Vasantham (Tayangan serentak di TV2)
 What Say You (Tayangan serentak di TV2)
 Selamat Malam Malaysia
 Fresh Brew (Tayangan serentak di Okey).
 Bual Konti/Conty Chat
 Bicara Politikonomi (2019-2021)
 Bicara Pengguna (2019-2021)
 Bicara Inspirasi (2019-2021)
 Glosari (2020-2021)
 Cerita Kita (2020-2021)
 Seleksi Konti Radio RTM
 Pesona XY (2019-2023)

Bual bicara niaga
 Biz Malaysia (Tayangan serentak di TV1).

Rancangan khas
 Bicara Khas (Tayangan serentak di TV1).
 Hari Kebangsaan Malaysia (Secara langsung dan tayangan serentak bersama TV1).
 Perutusan Khas bersama Y.A.B Perdana Menteri. 
 Naratif Khas

Sidang Media
 Sidang Media bersama YAB Perdana Menteri.
 Sidang Media bersama YBhg Ketua Pengarah Kesihatan & Menteri Kesihatan.
 Sidang Media bersama Menteri di Jabatan Perdana Menteri (Hal Ehwal Agama).
 Sidang Media bersama Menteri Pendidikan.
 Sidang Media bersama Menteri Pertahanan.
 Sidang media bersama Menteri Perdagangan Antarabangsa dan Industri.

Parlimen
 Langsung Dari Parlimen (Tayangan serentak di TV1).

Jenis berita Berbahasa Melayu dan Inggeris 
Pada hari-hari biasa berita-berita dalam stesen televisyen ini bersiaran satu jam secara maksimum atau setengah jam dan berita berbahasa Inggeris bersiaran selama setengah jam. Kesemua berita ini disiarkan di Berita RTM, TV1 dan TV2.

Berita Pagi (TV1 dan Berita RTM) 
Berita Pagi merupakan sebuah rancangan berbentuk berita yang disiarkan pada jam 7:00 hingga 7:10 pagi setiap hari selama 10 minit bermula 1 Oktober 2023. Siaran berita ini merupakan siaran berita yang pertama keudara bagi pada setiap hari. Kebanyakkan beritanya berkisar mengenai kejadian dan isu atau berita-berita yang telah berlaku pada hari sebelumnya. Ia dikenali sebagai Berita Nasional Pagi, Warta Pagi dan Nasional 7.

Berita Pagi Sabah (TV1 dan Berita RTM) 
Berita Pagi Sabah merupakan sebuah rancangan berbentuk berita dari Sabah yang ke udara sekali sahaja yang pada jam 7:10 hingga 7:20 pagi setiap hari selama 10 minit bermula 1 Oktober 2023.

Berita Pagi Sarawak (TV1 dan Berita RTM) 
Berita Pagi Sarawak merupakan sebuah rancangan berbentuk berita dari Sarawak yang ke udara sekali sahaja yang disiarkan pada jam 7:20 hingga 7:30 pagi setiap hari selama 10 minit bermula 1 Oktober 2023.

Stadium RTM (TV1, Sukan RTM dan Berita RTM) 
Stadium RTM merupakan sebuah rancangan berbentuk berita sukan berbahasa Melayu yang disiarkan pada jam 7:30 hingga 7:43 pagi setiap hari bermula 1 Oktober 2023. ia memaparkan berita-berita sukan dari dalam dan luar negara.

World Today (TV2 dan Berita RTM) 
World Today merupakan rancangan berbentuk siaran berita berbahasa inggeris mengenai perkembangan luar negara yang disiarkan pada setiap hari pada jam 12:30 tengah hari bermula 1 Oktober 2023. Ia memaparkan berita-berita peperangan, pergolakan, bencana, isu semasa, ekonomi, hiburan dan juga sukan. Berita ini juga dikenali sebagai Updates@Noon dan News on 2.

Berita Tengah Hari (TV1 dan Berita RTM) 
Berita Tengah Hari merupakan sebuah rancangan berbentuk berita yang disiarkan bermula pada jam 1:00 tengah hari pada setiap hari Sabtu hingga Khamis. Manakala pada setiap hari Jumaat jam 12:00 tengah hari di TV1 sahaja. Ia dikenali sebagai Berita Nasional Tengah Hari, Nasional 1 (Nasional 12) dan Warta 1 (Warta 12) serta Warta Tengah Hari.

Berita Semasa (TV1 dan Berita RTM) 
Berita Semasa merupakan sebuah rancangan berbentuk berita yang disiarkan pada jam 3:00 dan 4:00 petang setiap hari. Ia memaparkan berita-berita semasa yang dikemaskini dari semasa ke semasa dari dalam negara sahaja.

Berita Wilayah (TV1 dan Berita RTM) 
Berita Wilayah merupakan sebuah rancangan berbentuk berita yang disiarkan pada jam 5:00 petang memaparkan berita-berita yang berkaitan dengan berita-berita tempatan dari negeri-negeri di Malaysia. Ia dikenali sebagai Berita Nasional Petang, Warta Negeri atau N5. Berita dari Sabah dan Sarawak adalah tetap, manakala berita dari Negeri-negeri Semenanjung, Labuan, Kuala Lumpur dan Kompleks Islam Putrajaya dipaparkan secara bergilir-gilir setiap hari.

Kanta 744 Pagi dengan Kanta 744 Malam (TV1 dan Berita RTM) 
Kanta 744 merupakan sebuah rancangan berbentuk berita berbahasa Melayu yang disiarkan pada jam 7:44 malam dan pada hari keesoknya pada jam 7:44 pagi setiap hari bermula 15 Mac 2023 dan 1 Oktober 2023. Selain itu, Kanta 744 Malam sahaja yang akan menyiarkan segmen khas bertajuk "Biar Betul?!". Sebuah program mengenai tangkis fitnah semak kesahihan. Segmen ini akan membanteras berita palsu, berita fitnah kepada berita baik dan berita sahih. Dibawakan juga dengan kerjasama Jabatan Penerangan Malaysia, Suruhanjaya Komunikasi dan Multimedia Malaysia (SKMM), Pertubuhan Berita Nasional Malaysia (BERNAMA), dan di bawah Kementerian Komunikasi dan Digital Malaysia (KKD). Pastikan sahih dulu baru kongsi, tak pasti jangan kongsi.

Berita Perdana (TV1 dan Berita RTM) 
Berita Perdana merupakan sebuah rancangan berbentuk berita waktu perdana yang disiarkan pada jam 8:00 malam hingga 8:30 malam setiap hari dalam masa 30 minit. Ia memaparkan berita-berita dari dalam negara sahaja, Berita Perdana juga ialah satu-satunya rancangan berita di Malaysia dengan terjemahan melalui seorang penyampai Bahasa Isyarat terletak di bawah kanan skrin televisyen. Ia dikenali sebagai Berita Nasional Malaysia, Warta Perdana dan Berita Nasional Malam. Selain itu, Berita Perdana juga akan mengadakan segmen H-Klik dan Stadium RTM ia juga dikenali sebagai B-Diva dan Edisi Sukan bermula pada 1 April 2023.

Malaysia Tonight (TV1 dan Berita RTM) 
Malaysia Tonight merupakan sebuah rancangan berbentuk berita waktu perdana dalam berbahasa Inggeris yang disiarkan pada jam 8:30 malam. Ia menyiarkan berita-berita dari dalam dan luar negara, ekonomi, sukan, hal ehwal semasa, isu-isu terkini, hiburan. Ia dikenali sebagai News On 1.

Berita Parlimen (TV1 dan Berita RTM) 
Berita Parlimen merupakan sebuah rancangan berbentuk berita yang disiarkan pada jam 10:30 malam setiap hari Isnin hingga Khamis. Ia memaparkan berita-berita dari sesi pembahasan usul dan Rang Undang-Undang (RUU) di Parlimen, sesi soal jawab lisan, sesi perbentangan belanjawan bagi setiap tahun dan sesi pembahasan. Dan kini Berita Parlimen juga bersiaran selepas Dunia 10 Malam iaitu pada pukul 10:15 Malam mulai 09 Oktober 2023 sehingga 14 Disember 2023 atau tarikh yang belum ditetapkan.

Dunia 10 Pagi dengan Dunia 10 Malam (TV1 dan Berita RTM) 
Dunia 10 merupakan rancangan berbentuk siaran berita perkembangan luar negara yang disiarkan setiap Isnin hingga Jumaat pada jam 10:00 malam dan pada hari keesoknya pada jam 10:00 pagi pada setiap hari bermula 1 Oktober 2023. Ia memaparkan berita-berita peperangan, pergolakan, bencana, isu semasa, ekonomi, hiburan dan juga sukan. Ia dikenali sebagai Dunia Jam 10, Berita Dunia dan Bes Dunia.

Berita Tengah Malam (TV1 dan Berita RTM) 
Berita Tengah Malam merupakan sebuah rancangan berbentuk berita yang disiarkan Pada jam 12:00 tengah malam. Siaran berita ini merupakan siaran berita yang terakhir keudara pada setiap hari. Ia dikenali sebagai Berita Nasional Tengah Malam atau Nasional 12.

Jenis berita Berbahasa lain

Berita Mandarin (TV2 dan Berita RTM) 
Berita Mandarin merupakan sebuah rancangan berbentuk berita berbahasa Mandarin yang disiarkan pada jam 12:00 tengah hari dan 7:00 malam setiap hari. Berita nama Berita Mandarin (华语新闻 Hua Yu Xin Wen), ia memaparkan berita-berita dari dalam dan luar negara, ekonomi, sukan, hal ehwal semasa, isu-isu terkini dan hiburan.

Berita Tamil (TV2 dan Berita RTM) 
Berita Tamil merupakan sebuah rancangan berbentuk berita berbahasa Tamil yang ke udara sekali sahaja yang disiarkan pada jam 7:30 malam setiap hari. Berita nama Berita Tamil (தமிழ்ச் செய்திகள் Tamil Seithigal), ia memaparkan berita-berita dari dalam dan luar negara, ekonomi, sukan, hal ehwal semasa, isu-isu terkini dan hiburan. Manakala di Saluran Berita RTM, Berita Tamil cuma siaran hingga 7.43 malam kerana memberi laluan kepada Kanta 744.

i-Kadazan (OKEY dan Berita RTM) 
i-Kadazan merupakan sebuah rancangan berbentuk berita berbahasa Kadazan yang ke udara sekali sahaja yang disiarkan pada jam 10:30 pagi setiap hari.

i-Iban (OKEY dan Berita RTM) 
i-Iban merupakan sebuah rancangan berbentuk berita berbahasa Iban yang disiarkan dua kali iaitu Setiap Hari jam 10:45 pagi dan 6:30 petang.

i-Bajau (OKEY dan Berita RTM) 
i-Bajau merupakan sebuah rancangan berbentuk berita berbahasa Bajau yang ke udara sekali sahaja yang pada jam 2:00 petang setiap hari.

i-Dusun (OKEY dan Berita RTM)
i-Dusun merupakan sebuah rancangan berbentuk berita berbahasa Dusun yang ke udara sekali sahaja yang disiarkan pada jam 6:45 petang setiap hari.

Penyampai Berita

Penyampai Terkini
 Abang Moasili Abang Abdul Samad
 Andy Reza Rohadian
 Azam Hussain
 Buma Weyine
 Brandon Lipaul
 Budi Citawan
 Debbie Amanda Padan
 Denis Primus
 Emran Azmie Rosli
 Farhatul Aishati Othman
 Faiz Syahirah Nizam
 Faris Izzat Shaharudin
 Farizie Morinding
 Fiona Benard Baikan
 Firdaus Arasy Idris
 Fathil Hidayat Ghazali
 Hazel Desmond
 Ivan Toh
 Jessica Lee
 Lidya Yusreena Abdul Ellias
 Margaret Gambang
 Miza Eusni Muhamed
 Mohan Chinnasamy
 Mohanaapriya Sinaraja
 Mohd Akhtar Hj Hamzah
 Mohd Amin Charlos
 Mohd Azmie Mohd
 Mohd Dhihya Sahlan
 Mohd Shah Musa
 Nazrie Fahmie
 Nurul Zamre
 Otto Othman (bekas penyampai NTV7)
 Renee Foong
 Sahee Shamsuddin
 Shahril Sarapudin
 Suaran Shah
 Syaiful Islam
 Syuhaida Ariffin
 Vanessa Mering
 Vimala Kasturi

Bekas Penyampai
 Adrian Seet (kini bersama TV3)
 Cynthia Arthur
 Farit Ismeth Emir
 Norashikin Abdul Rahman
 Oscar Too Wen Jye (kini bersama 8TV)

Rujukan

Pautan luar
 
 
 
 
 
 

Stesen televisyen RTM
Saluran berita televisyen 24 jam di Malaysia
Stesen televisyen di Malaysia
Penubuhan 2020 di Malaysia